Hervezh ar pezh am eus lennet ez eo iskis a-walch istor an Emsav. Hon istorourion gentañ a laboure e galleg : LA BORDERIE da skouer, unan eus ar re vrudetañ, en deus savet e holl labour e galleg. Evit gwir ne challe ket ober a-hend-all o vezañ ma ne oa ket ar brezhoneg gouest da zisplegañ ar pezh  en deus displeget. An istorourion-se a chellomp sellout outo evel ouzh prienterion an Emsav.      Gant tud all ez eus deuet ur mennoz broadel, war ar mod barzhoniel. Kêrvarker da skouer a gomze eus frankiz Vreizh met hep lakaat ar frankiz-se evel darvoud politikel. Ur prienter eo bet ivez gant barzhed all ar rakvrezel kentañ, en un doare, met ne oa ket un emsaver er ster ma komprenomp bremañ.